**Z Á P I S N I C A**

Z 12. riadneho zasadnutia obecného zastupiteľstva, ktoré sa konalo dňa 13. decembra 2015 v zasadačke obecného úradu v Dolných Strhároch o 16,00 hod.

**OBECNÉ ZASTUPITEĽSTVO OBCE DOLNÉ STRHÁRE sa na 12.riadnom zasadnutí riadilo nasledovným programom :**

1. Otvorenie zasadnutia

2. Určenie zapisovateľa a overovateľov zápisnice, voľba návrhovej komisie

3. Kontrola plnenia uznesení

4. Návrh VZN obce o miestnych daniach a miestnom poplatku za

komunálne odpady a drobné stavebné odpady

5. Návrh VZN o umiestňovaní volebných plagátov v čase volieb na území

obce Dolné Strháre

6. Rôzne

7. Pripomienky a otázky poslancov a občanov obce

8. Rekapitulácia uznesení

9. Záver

**K bodu 1. Otvorenie**

Starostka obce Mgr. Gabriela Hudecová zahájila zasadnutie OZ. Na 12. riadnom zasadnutí OZ privítala poslancov OZ, kontrolórku obce a všetkých prítomných hostí. Skonštatovala, že rokovanie obecného zastupiteľstva je uznášania schopné pri počte 4 prítomných poslancov .

Starostka oboznámila prítomných s programom rokovania OZ, ktorý bol v predstihu v zmysle zákona č. 369/1990 Zb.o obecnom zriadení doručený poslancom OZ, ako aj uverejnený na úradnej tabuli obce a tiež na webovej stránke obce . Starostka vyzvala prítomných poslancov na doplnenie, prípadné zmeny v programe. Nakoľko nikto s prítomných poslancov nemal návrhy na doplnenie, dala hlasovať za predložený návrh programu. Za predložený návrh programu rokovania obecného zastupiteľstva poslanci hlasovali nasledovne a program zasadnutia schválili.

ZA : 4 - Ing. M. Hudec, D. Lukaj, Ing. M. Šamaj , Pavel Jardek

PROTI: 0

ZDRŽALI SA : 0

**K bodu 2 . Určenie zapisovateľa a overovateľov zápisnice, voľba návrhovej komisie**

Za zapisovateľa zápisnice bol určený Ing. Miroslav Hudec a za overovateľov zápisnice boli určení Pavel Jardek a Ing. Miroslav Šamaj . Za predsedu návrhovej komisie bol navrhnutý Ing. Miroslav Hudec a za člena Dušan Lukaj . Nebol podaný iný návrh , a tak dala starostka hlasovať o takto  predloženom návrhu, ktorý poslanci schválili.

Poslanci hlasovali nasledovne :

ZA : 4 – Ing. M. Hudec, D. Lukaj, Ing. M. Šamaj , Pavel Jardek

PROTI: 0

ZDRŽALI SA : 0

**K bodu 3**. **Kontrola plnenia uznesení**

Starostka obce pristúpila ku kontrole plnenia uznesení zo zasadnutia OZ zo dňa 27. 11. 2015

Na tomto rokovaní neboli prijaté žiadne uznesenia , ktoré by ukladali ich plnenie .

OZ zobralo na vedomie predloženú správu o plnení uznesení z ostatného zasadnutia zastupiteľstva.

Poslanec Ján Bazovský sa dostavil o 16,10 hod. pri hlasovaní o bode 4. sa zúčastnil.

**K bodu 4. Návrh VZN obce o miestnych daniach a miestnom poplatku za**

**komunálne odpady a drobné stavebné odpady**

Na rokovanie predložila starostka obce návrh VZN č. 2/2015 obce o miestnych daniach a miestnom poplatku za komunálne odpady a drobné stavebné odpady . Návrh bol predložený na preštudovanie ako aj na podanie návrhov na zmeny . Upozornila na podstatné náležitosti VZN, ako sú výška poplatkov a splatnosť .

Poslanci schválili znenie predloženého návrhu VZN č. 2/2015 o miestnych daniach a miestnom poplatku za komunálne odpady a drobné stavebné odpady.

Poslanci hlasovali nasledovne :

ZA : 5 – Ing. M. Hudec, D. Lukaj, Ing. M. Šamaj , Ján Bazovský , Pavel Jardek

PROTI: 0

ZDRŽALI SA : 0

**K bodu 5. Návrh VZN o umiestňovaní volebných plagátov v čase volieb na území**

**obce Dolné Strháre**

Starostka oboznámila prítomných s návrhom VZN č. 3/2015 o umiestňovaní volebných plagátov v čase volieb na území obce Dolné Strháre. Upozornila na podstatné náležitosti a keďže neboli predložené žiadne návrhy na doplnenie dala hlasovať o predloženom návrhu VZN. Poslanci schválili znenie predloženého návrhu VZN č. 3/2015 o umiestňovaní volebných plagátov v čase volieb na území obce Dolné Strháre.

Poslanci hlasovali nasledovne :

ZA : 5 – Ing. M. Hudec, D. Lukaj, Ing. M. Šamaj , Ján Bazovský , Pavel Jardek

PROTI: 0

ZDRŽALI SA : 0

**K bodu 6. Rôzne**

Starostka v bode rôzne informovala prítomných :

* Mikulášsky večierok
* Návrh plánu kontrolnej činnosti na obdobie január – jún 2016 / predložené hlavnou kontrolórkou obce /

Poslanci schválili predložený návrh kontrolnej činnosti .

Poslanci hlasovali nasledovne :

ZA : 5 – Ing. M. Hudec, D. Lukaj, Ing. M. Šamaj , Ján Bazovský , Pavel Jardek

PROTI: 0

ZDRŽALI SA : 0

Obecné zastupiteľstvo v Dolných Strhároch zobralo na vedomie informácie v bode rôzne .

**K bodu 7. Pripomienky a otázky poslancov a občanov obce**

Lukaj – upozornil na ukončenie zmluvy ohľadne nájmu pre obec Veľký Lom za ubytovanie šoféra .

Jardek – navrhol ,aby sa dodatok ku zmluve s obcou Veľký Lom podpísal na dobu do 30.6.2015 .

Poslanci odsúhlasili podpísanie dodatku ku zmluve s obcou Veľký Lom a navrhli, aby sa predmet nájmu riešil aj na SAD Modrý Kameň.

Pani Labátová poďakovala v mene obyvateľov obce Starostke a poslancom obce za ich prácu a popriala im veľa síl do nového roku.

**K bodu 8. Rekapitulácia uznesení**

Predseda návrhovej komisie Ing. Miroslav Hudec prečítal prijaté uznesenia . Členovia návrhovej komisie a overovatelia zápisnice prehlásili, že zápisnicu si pozorne prečítali a s jej znením súhlasia, čo potvrdili svojimi podpismi.

**K bodu 9. Záver**

Po vyčerpaní všetkých bodov programu starostka obce poďakovala poslancom a ostatným prítomným za aktívnu účasť na zasadnutí , popriala všetkým krásne prežitie Vianočných sviatkov a šťastný Nový rok a zasadnutie vyhlásila za skončené.

Zapísal: Ing. Miroslav Hudec

Overovatelia zápisnice potvrdzujú správnosť a kompletnosť zápisnice:

Ing. Miroslav Šamaj

Pavel Jardek

Mgr. Gabriela Hudecová

starostka obce

V Dolných Strhároch 13.12.10.2015